**Dominika Cibulkova** (slov. *Dominika Cibulková*; Peštani, 6. maj 1989) slovačka je profesionalna teniserka. Njena najviša pozicija na VTA listi je 12. mesto, do kog je došla 6. jula 2009. godine, a trenutno se nalazi na 20. mestu. Član je slovačke Fed kup reprezentacije od 2005. godine.

Karijera
--------

Dominika Cibulkova počela je da igra tenis sa osam godina, a odrasla je u Bratislavi. Profesionalnim tenisom je počela da se bavi 2005. godine, a godinu dana pre toga, 2004, odigrala je svoj prvi turnir. To je bio ITF turnir u Pragu.

### 2005-2006.

Cibulkova je igrala ITF turnire, i osvojila je dva. To su bili turniri u Amaranteu, Portugal (2005), i turnir u Bratislavi 2006. godine, kada je nagrađena velikim aplauzom od strane domaće publike.

### 2007.

2007. Cibulkova je debitovala na grend slem turnirima, nakon što se kvalifikovala za Otvoreno prvenstvo Francuske. Nakon lakih pobeda u prva dva kola, u trećem ju je porazila Svetlana Kuznjecova. Takođe je dostigla treće kolo turnira u Amelija Ajlandu, u kom je izgubila od zemljakinje Danijele Hantuhove. Na putu do trećeg kola, porazila je Anabel Medinu Gariges. Takođe je dostigla četvrtfinale Prag opena, u kom ju je porazila Viktorija Azarenka.

Najbolji rezultat u sezoni ostvarila je na turniru u Guangžou, gde je dostigla polufinale. Izgubila je od kasnije šampionke Viržini Razano 3-6, 6-1, 6-1.

### 2008.

Prvi turnir Cibulkove u sezoni 2008. bio je turniru Zlatne Obale, na kom je izgubila u četvrtfinalu od Viktorije Azarenke. Zatim je igrala na turniru u Sidneju, na kom je izgubila već u prvom kolu od Kaje Kanepi. Na Otvorenom prvenstvu Australije izgubila je od Flavije Penete u prvom kolu.

Igrala je za Slovačku u prvom kolu Fed kupa protiv Češke Republike u Brnu, i slovačka reprezentacija je izgubila sa 3-2. Na turniru u Parizu, Cibulkova je izgubila u drugom kolu od domaće teniserke Marion Bartoli. Isti rezultat ponovila je na turniru u Antverpenu, izgubivši od Li Na.

Na turniru u Kataru, Cibulkova je dostigla svoje prvo četvrtfinale turnira prve kategorije, pobedivši u trećem kolu Vinus Vilijams. Ipak, u četvrtfinalu ju je porazila poljska teniserka Agnješka Radvanjska sa 6-4, 6-7(1), 6-4. Na turniru u Indijan Velsu je dostigla treće kolo, u kom je izgubila od Svetlane Kuznjecove. Treće kolo dostigla je i na turniru u Majamiju, u kom je poražena od strane Jelene Dementjeve (6-0, 6-7(1), 6-4).

U aprilu, Cibulkova je odigrala svoje prvo VTA finale. To je bio turnir u Amelija Ajlandu, Florida, u čijem je finalu izgubila od Marije Šarapove, pobednice Otvorenog prvenstva Australije. Igrala je i na turniru u Berlinu, gde je izgubila od Aljone Bondarenko u prvom kolu.

Cibulkova je bila postavljena za 30. nosioca na Vimbldonu 2008, ali je izgubila već u prvom kolu od Đe Dženg. U konkurenciji ženskih parova je igrala sa ruskom teniserkom Alisom Klejbanovom, ali su meč prvog kola morale da predaju Rumunkama Sorani Krstei i Moniki Nikulesku.

U avgustu dostiže svoje drugo finale u karijeri, u kome takođe gubi. To je bilo finale turnira u Montrealu, a u finalu ju je porazila Dinara Safina. Tokom turnira, pobedila je neke od vrhunskih igračica, kao što su Jelena Dementjeva, Nađa Petrova i Jelena Janković.

Dominika Cibulkova na Otvorenom prvenstvu Sjedinjenih država 2008.
Cibulkova je učestvovala na Olimpijskom turniru 2008, a u trećem kolu je pretrpela poraz od Jelene Janković. Takođe je igrala na Otvorenom prvenstvu Sjedinjenih država, na kom je izgubila u trećem kolu od Agnješke Radvanjske.

Nakon što je dostigla 2. kolo turnira u Tokiju i četvrtfinale u Pekingu, na turniru u Štutgartu gubi već u prvom kolu od Marion Bartoli. Igrala je i četvrtfinale Kupa Kremlja, u kome ju je porazila Vera Zvonarjova. Nakon toga je otkazala učešće na turniru u Cirihu zbog infekcije uva, ali se oporavila do turnira u Lincu, na kom je poražena u drugom kolu.

### 2009.

Ovo je godina u kojoj Dominika igra svoje prvo gren slem polufinale. U Parizu je na putu do polufinala pobedila Mariju Šaropovu, ali je u polufinalu od nje bila bolja Dinara Safina. Osim ovog uspeha 2009. godine nije postizala značajnije rezultate.

### 2011.

Ove godine je ostvarila dva značajna uspeha. U julu je igrala četvrtfinale u Londonu na Vimlndonu a u oktobru na turniru u Moskvi je osvojila svoju prvu titulu u karijeri. Igrala je još jedno finale. U Austrijskom gradu Linzu je izgubila od Petre Kvitove

### 2012.

U aprilu igra finale turinra u Madridu gde gubi od italijanke Sare Erani. U julu osvaja drugu titulu u karijeri, pošto u američkom Karlsbadu pobedivši kasniju osvajačicu Vimlndona Marion Bartoli.

### 2013.

Na početku godine ostvaruje fantastičan rezultat, pošto se plasirala u finale Sidneja. Međutim u finalu gubi od Poljakinje Radvanske sa 0:6 i 0:6 u setovima. Kasnije upravo pobedom nad Radvanskom u finalu osvaja turnir u Stenfordu.

### 2014.

Godinu započinje odličnim rezultatom. Na prvom Gren Slemu u Australiji se plasirala u finale. U finalu je bolja od nje bila kineska teniserka Na Li.

Privatni život
--------------

Dominika Cibulkova počela je da igra tenis sa osam godina. Rođena je u Piešćanima, a odrasla je u Bratislavi. Imena njenih roditelja su Milan i Katarina.

Kao svoju omiljenu teniserku istakla je Kim Klajsters, a kao omiljenu podlogu šljaku, iako je svoje najbolje rezultate postigla na terenima tvrde podloge. Tečno govori slovački i engleski jezik. Voli da posećuje Pariz, Njujork Siti i Bratislavu, a smatra devet svojim srećnim brojem.

Plasman na VTA listi na kraju sezone
------------------------------------

|  |  |  |  |  |  |
| --- | --- | --- | --- | --- | --- |
| **Godina** | 2005 | 2006 | 2007 | 2008 | 2009 |
| **Plasman** | 555 | 156 | 51 | 19 | 27 |

Finala
------

### Pojedinačno

### Grend slem finala pojedinačno (0–1)

|  |  |  |  |  |  |
| --- | --- | --- | --- | --- | --- |
| **Ishod** | **Godina** | **Turnir** | **Podloga** | **Protivnica** | **Rezultat** |
| Poraz | 2014 | Otvoreno prvenstvo Australije | Tvrda | Narodna Republika Kina Li Na | 6–7(3), 0–6 |

#### Pobede (0)

#### Porazi (2)

|  |
| --- |
| **Legenda** |
| Grend slem (0) |
| VTA prvenstvo (0) |
| Tijer I (1) |
| Tijer II (1) |
| Tijer III (0) |
| Tijer IV i V (0) |

|  |  |  |  |  |  |  |
| --- | --- | --- | --- | --- | --- | --- |
| **Br.** | **Datum** | **Turnir** | **Mesto održavanja** | **Podloga** | **Protivnica u finalu** | **Rezultat** |
| 1. | 13. april 2008. | Turnir Amelija Ajland | Amelija Ajland, SAD | Šljaka | Rusija Marija Šarapova | 7–6(7), 6–3 |
| 2. | 3. april 2008. | Otvoreno prvenstvo Kanade | Montreal, Kanada | Tvrda | Rusija Dinara Safina | 6–2, 6–1 |

Učešće na Grend slem turnirima
------------------------------

### Pojedinačno

| Godina | **Otvoreno prvenstvo Australije** | **Otvoreno prvenstvo Francuske** | **Vimbldon** | **Otvoreno prvenstvo Sjedinjenih Država** |
| --- | --- | --- | --- | --- |
| 2007 | - | 3. kolo | Svetlana Kuznjecova Rusija | - | 2. kolo | Viktorija Azarenka Belorusija |
| 2008 | 1 kolo | Flavija Peneta Italija | 3. kolo | Jelena Janković Srbija | 1. kolo | Đe Dženg Narodna Republika Kina | 3. kolo | Agnješka Radvanjska Poljska |
| 2009 | 4. kolo | Jelena Dementjeva Rusija | polufinale | Dinara Safina Rusija | 3. kolo | Jelena Vesnina Rusija | - |

### Ženski parovi

|  |  |  |  |  |
| --- | --- | --- | --- | --- |
| Godina | **Otvoreno prvenstvo Australije** | **Otvoreno prvenstvo Francuske** | **Vimbldon** | **Otvoreno prvenstvo Sjedinjenih Država** |
| 2007 | - | - | - | 1. koloPen Francuska | Benešova Češka Voskobojeva Rusija |
| 2008 | - | 1. koloHardinova Češka | A. Bondarenko UkrajinaK. Bondarenko Ukrajina | 1. koloKlejbanova Rusija | Krstea RumunijaNikulesku Rumunija | ČFRazano Francuska | Srebotnik SlovenijaSugijama Japan |

Učešće u Fed kupu
-----------------

Spoljašnje veze
---------------

***Dominika Cibulková*** na Wikimedijinoj ostavi

* Dominika Cibulková Arhivirano 2012-06-12 na UK Government Web Archive-u
* Dominika Cibulkova na sajtu VTA
* Dominika Cibulkova Arhivirano 2016-03-26 na Wayback Machine-u na sajtu Fed kupa

| * p
* r
* u
Pobednice VTA prvenstva – pojedinačno |
| --- |
| Bili Džin King (1971) · Kris Evert (1972–73) · Ivon Gulagong (1974) · Kris Evert (1975) · Ivon Gulagong (1976) · Kris Evert (1977) · Martina Navratilova (1978–79) · Trejsi Ostin (1980) · Martina Navratilova (1981) · Silvija Hanika (1982) · Martina Navratilova (1983–86) · Štefi Graf (1987) · Gabrijela Sabatini (1988) · Štefi Graf (1989) · Monika Seleš (1990–92) · Štefi Graf (1993) · Gabrijela Sabatini (1994) · Štefi Graf (1995–96) · Jana Novotna (1997) · Martina Hingis (1998) · Lindsi Devenport (1999) · Martina Hingis (2000) · Serena Vilijams (2001) · Kim Klajsters (2002–03) · Marija Šarapova (2004) · Ameli Moresmo (2005) · Žistin Enen (2006–07) · Venus Vilijams (2008) · Serena Vilijams (2009) · Kim Klajsters (2010) · Petra Kvitova (2011) · Serena Vilijams (2012-14) · Agnješka Radvanjska (2015) |

| * p
* r
* u
Svetske rang liste — Deset najboljih tenisera i teniserki na datum Šablon:FormatDate |
| --- |
| 

|  |  |  |  |
| --- | --- | --- | --- |
| ATP pojedinačno | ATP parovi | VTA pojedinačno | VTA parovi |
|  |
| 

1. Flag of Srbija Novak Đoković Stagnacija 12.355
2. Flag of Španija Rafael Nadal Stagnacija 7.945
3. Flag of Švicarska Rodžer Federer Stagnacija 5.950
4. Flag of Austrija Dominik Tim Stagnacija 4.845
5. Flag of Njemačka Aleksandar Zverev Stagnacija 4.155
6. Flag of Grčka Stefanos Cicipas ▲ 4.080
7. Flag of Japan Kei Nišikori ▼ 3.860
8. Flag of Južna Afrika Kevin Anderson Stagnacija 3.745
9. Flag of Argentina Huan Martin del Potro Stagnacija 3.235
10. Flag of Sjedinjene Američke Države Džon Izner ▲ 2.940

 | 

1. Flag of Sjedinjene Američke Države Majk Brajan Stagnacija 8.500
2. Flag of Sjedinjene Američke Države Džek Sok Stagnacija 6.585
3. Flag of Poljska Lukaš Kubot Stagnacija 6.340
4. Flag of Brazil Marselo Melo Stagnacija 6.070
5. Flag of Francuska Nikola Mai Stagnacija 5.860
6. Flag of Francuska Pjer-Ig Erber ▲ 5.590
7. Flag of Brazil Bruno Soareš ▼ 5.350
8. Flag of Ujedinjeno Kraljevstvo Džejmi Mari ▼ 5.350
9. Flag of Hrvatska Nikola Mektić Stagnacija 5.310
10. Flag of Kolumbija Huan Sebastijan Kabal Stagnacija 4.990

 | 

1. Flag of Japan Naomi Osaka Stagnacija 6.486
2. Flag of the Czech Republic Karolina Pliškova ▲ 5.685
3. Flag of Rumunija Simona Halep ▼ 5.533
4. Flag of Nizozemska Kiki Bertens Stagnacija 5.405
5. Flag of Njemačka Andželik Kerber ▼ 5.195
6. Flag of the Czech Republic Petra Kvitova ▼ 5.055
7. Flag of Sjedinjene Američke Države Sloun Stivens ▲ 4.552
8. Flag of Australija Ešli Barti ▲ 4.430
9. Flag of Ukrajina Elina Svitolina ▼ 3.967
10. Flag of Sjedinjene Američke Države Serena Vilijams ▲ 3.521

 | 

1. Flag of the Czech Republic Katerina Sinijakova Stagnacija 8.355
2. Flag of the Czech Republic Barbora Krejčikova Stagnacija 8.065
3. Flag of the Czech Republic Barbora Stricova Stagnacija 7.050
4. Flag of Francuska Kristina Mladenović Stagnacija 6.490
5. Flag of Mađarska Timea Baboš Stagnacija 6.410
6. Flag of Belgija Elise Mertens Stagnacija 5.745
7. Flag of Nizozemska Demi Shurs Stagnacija 5.335
8. Flag of Australija Ešli Barti ▲ 5.092
9. Flag of the People's Republic of China Džang Šuaj ▲ 4.670
10. Flag of the Czech Republic Andrea Hlavačkova ▼ 4.562

 |

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 8473148209319100460006

 |